
Rwy'n cofio pan oeddwn yn fychan, 
Ac hefyd yn egwan o nerth, 
Rwy'n cofio fy mam y ngwylied 
A minau heb weled ei gwerth ; 
Fe'm dygwyd dan nawdd fy rhieni, 
Gwnes ddysgu eu gwersi o'r bron, 
Fy mam oedd athrawes yr aelwyd, 
Athrofa fach hyfryd oedd hon. 


Rwy'n cofio cynghorion yr aelwyd, 
Pa rai a addysgwyd i mi, 

Gan mam oedd â'i gwenau mor siriol, 
Doedd un yn fwy dengar na hi; 

Y rhai'n oedd y gwersi boreuol, 
Rai goleu 'nol rheol y gair, 

Ei haddurn oedd perlau, rai purlan, 
Mwy gwerthfawr nag arian ac aur. 

Fy nhad oedd yn arglwydd y teulu, 
Roedd ef yn ymdrechu bob dydd, 
O wyliys ac egni mor ddiwyd 
Gael ysgol yr aelwyd yn rhydd ; 
Fan hono y dysgais ufydd-dod, 
Dechreuais adnabod fy hun, 
Mi syrthiais yn mreichiau trugaredd 
Pan welais mor rhyfedd yw dyn. 


Ond rhedais heb gofiom hadduned 
I ryfyg heb wylied fy ngham, 
Gan ddilyn rhyw fodau anfuddiol, 
Yn anghof aeth ysgol fy mam! 
Ymlynais wrth deulu gwlad anllad, 

Gan wrando eu rhuad a'u rhoch, 
' Yn fynych chwenychais eu cibau, 
Gwael soegion o safnau y moch. 


Rwyf heddyw yn warth i ddynoliaeth, J 
Ar derfyn tir gobaith yn byw, i 
Gobeithiaf yn fuan caf ddyfod, 
Er dued, i gymod â Duw; 
Mae gobaith am wisgo'r afradlon, 
Trwy haeddiant y person dinam, 
Fel clywais flynyddau cyn yma, 
Yn ngwersi athrofa fy mam. 


Rwy'n cofio pregethau yr aelwyd 
A'r addysg a roddwyd yn rhad, 
Mewn cariad pan oeddwn-yn blentyn, 
'Rwy'n cofio yn mwythyn fy nhad, 
Yr oedd fy rheini mor ddyfal, 
A mawr oedd eu gofal hwy am 
Fy nhywys i lyncu'r wybodaeth 
Oedd un ag athrawiaeth fy mam 

Yn fynych y cefais gynghorion, 
'Rwy'n cofio gan ddynion o ddawn, 
Ond geiriau fy mam oedd a bywyd 
Er gweuthur yr aelwyd yn llawn ; 
Fy mam oedd o awydd ac anian 
Am weled y fechan yn íil, 
Cynghorai fi'n fwyn a difrifol 
Am ddilyn yr ysgol dydd Sul. 


Well bellach adroddaf fy nghyffes; 
Cewch genyf fy hanes yn llawn, 
Fy oriau aeth heibio ar redeg 
Daeth arnaf yn adeg brydnawn ; 
Waith imi gamdreulio fy amser, 
Blin ddyddiau gorthrymder a ddaeth 
Wrth wrando ar lais fy nychmygion 
Wyf heddyw fel estron yn gaeth. 


Mi lynais wrth waelaidd eilunod 
Nes dryllio'm cydwybod yn llwyr, 
A gweled hen lwybrau'r afradlon, 
Fe doddodd fy nghalon fel cwyr, 
Gadewaf dir Babel a'r cibau, 
Lle bum am flynyddau yn byw, 
Mae'n syndod os caf fi drugaredd, 
Ond eto un rhyfedd yw Duw. 


GATEMAN. 

Britania, Britania, yn gywrain, 
Arglwyddes bob teyrnas drwy'r byd ; 
Ei balchder a'i gwychder wnaeth ochain, 
A dewr ydyw Prydain o hyd, 
Gwrolion y byd sy'n ymgrymu 
I Brydain un fechan fel hyn ; 
I'n Byddin a'n Llynges 'rwy'n canu, 
Tair bloedd fo i'r Coch, Glas, a Gwyn, 
Tair bloedd fo i'r Coch, Glas, a Gwyn. 


Bu Nelson dros Brydain yn wrol, 
Ac iddi bu hefyd un bur; 

Rhyfelwr ar foroedd rhyfeddol— 
Brytaniaid oedd hefyd ei wyr. 

Bu Nelson yn Emprwr y?Moroedd, 
TTeyrnasoedd orchfygodd cyn hyn; 

I'n Byddin a'u llynges am oesoedd, 
Tair Bloedd fo i'r Coch, Glas, a Gwyn, 
Tair Bloedd fo i'r Coch, Glas, a Gwyn. 


Yn Waterloo 'mladdwyd poeth frwydr, 
A Boni orchfygwyd yn lân 

Yn wrol ymladdodd gwyr Lloegr 
Yn wyneb gelynion 2 thân ? 

Fe gollodd rhai freichiau a chluniau, 
Trywanwyd eu c'lonau cyn hyn, 

Ein Byddin a'n Llynges byth bythol, 


Tair bloedd fo i'r Coch, Glas, a Gwyn, 


Tair bloedd fo i'r Coch, Glas, a Gwyn. 

